2019. gada 2. jūlijā Noteikumi Nr. 296

Rīgā (prot. Nr. 31 34. §)

**Grozījumi Ministru kabineta 2018. gada 20. februāra noteikumos Nr. 94 "Nozvejoto zivju izkraušanas kontroles un zivju tirdzniecības un transporta objektu, noliktavu un ražošanas telpu pārbaudes noteikumi"**

Izdoti saskaņā ar

[Zvejniecības likuma](http://www.likumi.lv/doc.php?id=34871)

13. panta pirmās daļas

4. un 5. punktu

Izdarīt Ministru kabineta 2018. gada 20. februāra noteikumos Nr. 94 "Nozvejoto zivju izkraušanas kontroles un zivju tirdzniecības un transporta objektu, noliktavu un ražošanas telpu pārbaudes noteikumi" (Latvijas Vēstnesis, 2018, 38. nr.) šādus grozījumus:

1. Izteikt 1. punktu šāda redakcijā:

"1. Noteikumi nosaka:

1.1. jūrā nozvejoto un akvakultūrā izaudzēto zivju izkraušanas kontroles un zivju tirdzniecības un transporta objektu, kā arī noliktavu un ražošanas telpu pārbaudes kārtību saskaņā ar:

1.1.1. Padomes 2009. gada 20. novembra Regulu (EK) Nr. 1224/2009, ar ko izveido Kopienas kontroles sistēmu, lai nodrošinātu atbilstību kopējās zivsaimniecības politikas noteikumiem, un groza Regulas (EK) Nr. 847/96, (EK) Nr. 2371/2002, (EK) Nr. 811/2004, (EK) Nr. 768/2005, (EK) Nr. 2115/2005, (EK) Nr. 2166/2005, (EK) Nr. 388/2006, (EK) Nr. 509/2007, (EK) Nr. 676/2007, (EK) Nr. 1098/2007, (EK) Nr. 1300/2008 un (EK) Nr. 1342/2008, un atceļ Regulas (EEK) Nr. 2847/93, (EK) Nr. 1627/94 un (EK) Nr. 1966/2006 (turpmāk – regula Nr. 1224/2009);

1.1.2. Komisijas 2011. gada 8. aprīļa Īstenošanas regulu (ES) Nr. 404/2011, ar kuru pieņem sīki izstrādātus noteikumus par to, kā īstenojama Padomes regula (EK) Nr. 1224/2009, ar ko izveido Kopienas kontroles sistēmu, lai nodrošinātu atbilstību kopējās zivsaimniecības politikas noteikumiem (turpmāk – regula Nr. 404/2011);

1.1.3. Padomes 2008. gada 29. septembra Regulu (EK) Nr. 1005/2008, ar ko izveido Kopienas sistēmu, lai aizkavētu, novērstu un izskaustu nelegālu, nereģistrētu un neregulētu zveju, un ar ko groza Regulas (EEK) Nr.  2847/93, (EK) Nr. 1936/2001 un (EK) Nr. 601/2004, un ar ko atceļ Regulas (EK) Nr. 1093/94 un (EK) Nr. 1447/1999 (turpmāk – regula Nr. 1005/2008);

1.2. iekšējos ūdeņos nozvejoto vai akvakultūrā izaudzēto zivju (tai skaitā nēģu, vēžu un citu ūdens bezmugurkaulnieku, kā arī zivju ikru) produktu tirdzniecības un transporta objektu, kā arī noliktavu un ražošanas telpu pārbaudes kārtību."

2. Papildināt II nodaļu ar 4.1 punktu šādā redakcijā:

"4.1 Trešās valsts zvejas kuģa kapteinis vai tā pārstāvis vismaz trīs darbdienas pirms paredzamā ienākšanas laika Latvijas Republikas ostā elektroniski iesniedz Valsts vides dienestā regulas Nr. 1005/2008 6. panta pirmajā daļā minēto informāciju un regulas Nr. 1005/2008 II pielikumā minēto Eiropas Kopienas nozvejas sertifikātu (turpmāk – nozvejas sertifikāts), kas ir apstiprināts atbilstoši minētās regulas III nodaļai."

3. Aizstāt III nodaļas nosaukumā vārdus "zvejas un jūras akvakultūras produktu" ar vārdiem "jūras zvejas un akvakultūras produktu".

4. Aizstāt 5. punkta pirmajā teikumā vārdus "Zvejas un jūras akvakultūras produktu" ar vārdiem "Jūras zvejas un akvakultūras produktu"".

5. Izteikt 8. punktu šādā redakcijā:

"8. Ja zivju pircēja reģistrācijas iesniegums aizpildīts atbilstoši šo noteikumu 2. pielikumā minētajām prasībām un nepastāv šo noteikumu 9. punktā minētie reģistrācijas apliecības izsniegšanas atteikuma nosacījumi, Zemkopības ministrija reģistrē zivju pircēju informācijas sistēmā un izsniedz zivju pircēja reģistrācijas apliecību. Informācijas sistēmas lietotāja identifikators un sākotnējā parole, lai informācijas sistēmā ievadītu produktu pirmās pirkšanas datus, kā arī datus par citām darbībām ar produktu partijām, tiek piešķirta, zivju pircējam reģistrējoties informācijas sistēmā."

6. Aizstāt 13. punktā vārdu "nepārsniedz" ar vārdiem "vienam galapatērētājam nepārsniedz".

7. Aizstāt 17. punktā vārdus un skaitļus "regulas Nr. 1005/2008 II pielikumā minētā Eiropas Kopienas nozvejas sertifikāta (turpmāk – nozvejas sertifikāts)" ar vārdiem "nozvejas sertifikāta".

8. Izteikt 18. punkta pirmo teikumu šādā redakcijā:

"18. Informācijas sistēmas lietotāja tiesību saņemšanai operatori (arī tie, kas transportē vai uzglabā produktus pirms to pirmās pirkšanas vai veic jebkuras darbības ar produktu partijām pēc to pirmās pirkšanas), izņemot šo noteikumu 5. punktā minētos zivju pircējus, elektroniski piesakās informācijas sistēmā, lai tajā ievadītu datus par darbībām ar produktu partijām."

9. Izteikt V nodaļas nosaukumu šādā redakcijā:

"**V. Transportēšanas un dokumentu aprites kontrole**".

10. Papildināt 26. punktu aiz vārda "produktus" ar vārdiem un skaitli "kā arī šo noteikumu 1.2. apakšpunktā minētos produktus".

11.  Papildināt noteikumus ar 26.1 un 26.2 punktu šādā redakcijā:

"26.1 Šo noteikumu 1.2. apakšpunktā minēto produktu transportētājs transportēšanas dokumentā norāda zvejas atļaujas (licences) numuru, ja produktus piegādā zvejnieks, kam ir speciālā atļauja (licence) komercdarbībai zvejniecībā Latvijas Republikas iekšējos ūdeņos, vai pārtikas uzņēmuma atzīšanas numuru, ja produktus piegādā Pārtikas un veterinārā dienesta atzīts akvakultūras nozares uzņēmums.

26.2 Zvejnieks vai akvakultūras nozares uzņēmums pēc transportētāja pieprasījuma nekavējoties sniedz tam šo noteikumu 26.1 apakšpunktā minēto informāciju."

12.  Izteikt VI nodaļas nosaukumu šādā redakcijā:

"**VI. Tirdzniecības objektu, noliktavu un ražošanas telpu pārbaude**".

13.  Papildināt VI nodaļu ar 35.1 un 35.2 punktu šādā redakcijā:

"35.1 Šo noteikumu 1.2. apakšpunktā minēto produktu tirdzniecības objektu, noliktavu un ražošanas telpu pārbaudē ievēro šādus nosacījumus:

35.1 1. Valsts vides dienesta amatpersona pārbauda preču piegādes un izcelsmes apliecinājuma dokumentus, preču piegādes un saņemšanas faktu, kā arī iekšējo ūdeņu produktu daudzuma atbilstību minētajiem dokumentiem;

35.1 2. nosūtītājs, saņēmējs (izņemot galapatērētāju), apstrādātājs vai uzglabātājs:

35.1 2.1. šo noteikumu 35.1 1. apakšpunktā minētos dokumentus glabā līdz attiecīgās iekšējo ūdeņu produktu partijas realizācijai un tos nekavējoties uzrāda pēc Valsts vides dienesta amatpersonu pieprasījuma;

35.1 2.2. dokumentā, kas apliecina Latvijas Republikas iekšējos ūdeņos iegūto produktu pirkumu, norāda zvejas atļaujas (licences) numuru, ja produktus piegādā zvejnieks, kam ir speciālā atļauja (licence) komercdarbībai zvejniecībā Latvijas Republikas iekšējos ūdeņos, vai pārtikas uzņēmuma atzīšanas numuru, ja produktus piegādā Pārtikas un veterinārā dienesta atzīts akvakultūras nozares uzņēmums.

35.2 Zvejnieks vai akvakultūras nozares uzņēmums pēc nosūtītāja, saņēmēja, apstrādātāja vai uzglabātāja pieprasījuma nekavējoties sniedz tam šo noteikumu 35.1 2.2. apakšpunktā minēto informāciju."

14. Papildināt noteikumus ar 39.1 punktu šādā redakcijā:

"39.1 Ja produktu pirmā pirkšana notiek ārpus Eiropas Savienības, Latvijas karoga zvejas kuģa kapteinis vai viņa pārstāvis atbilstoši regulas Nr. 1224/2009 62. panta 5. punktam iesniedz Valsts vides dienestā pārdošanas zīmes kopiju vai citu līdzvērtīgu dokumentu."

15. Svītrot 4. pielikumu.

Ministru prezidenta vietā –

Ministru prezidenta biedrs,

aizsardzības ministrs A. Pabriks

Zemkopības ministrs,

kultūras ministra

pienākumu izpildītājs K. Gerhards